સરકાર આ બાબતે વિધાનસભાનું વિશેષ સત્ર બોલાવવાનું પણ વિચારી રહી છે. અમે ઉકેલ લાવવાનો પ્રયાસ કરી રહ્યા છીએ. મરાઠા યુવાનો સાથ સહકાર આપે પણ આત્મહત્યા ના કરે. આત્મહત્યા એ તેનો ઉકેલ નથી. તેમણે પોતાના પ્રવચનમાં કહ્યું હતું કે અનામતના મુદ્દે રાજ્ય સરકાર ગંભીર છે, નવેમ્બર ૨૦૧૮ સુધીમાં આ અંગેની કાયદેસર પ્રક્રિયા પૂરી કરવામાં આવશે. અમારી સરકાર આવ્યા બાદ અમે મરાઠા અનામત સંદર્ભે કાયદો બનાવ્યો હતો, પણ હાઇકોર્ટે તેના પર સ્ટે મૂક્યો અમે એ સામે સર્વોચ્ચ ન્યાયાલયમાં ધા નાખી. સર્વોચ્ચ ન્યાયાલયે આ બાબતે નિર્ણય આપવાનો ઇન્કાર કરતાં ફરી હાઇકોર્ટમાં રજૂઆત કરી.